জালালউদ্দিন খিলজি
জালালউদ্দিন খলজি ১২৯০ খ্রিস্টাব্দে দিল্লির সিংহাসনে বসেন। তিনিই ছিলেন খলজি বংশের প্রতিষ্ঠাতা। মোঙ্গল নেতা হালাকু প্রচন্ডভাবে জালালউদ্দিন খলজিকে বিরক্ত করেন। জালালউদ্দিন খলজি প্রায় ৪০০০ মোঙ্গলকে দিল্লির আশেপাশে বসবাস করার অনুমতি দিয়েছিলেন । অবশ্য তারা মুসলমান ধর্মে ধর্মান্তরিত হবেন এই শর্তে। জালালউদ্দিন খলজির প্রিয় পাত্র ছিলেন তাঁর ভাইপো আলাউদ্দিন খলজি। ১২৯৬ খ্রিস্টাব্দে আলাউদ্দিন খলজি এক ষড়যন্ত্রে লিপ্ত হয়ে জালালউদ্দিন খলজিকে নিহত করেন।,
জানাবাজার
মঙ্গোল তুষিখ খানের পুত্র জানাবাজারকে এক ধর্মীয় সভায় ১৬৩৯ সালে খালখামঙ্গোলদের আধ্যাত্মিক নেতা হিসাবে ঘোষণা করা হয়েছিল যখন তার বয়স ছিলো মাত্র চার বছর। পরবর্তীকালে ৫ম দালাই লামা (১৬১৭-১৬৪২) তাকে বৌদ্ধ পণ্ডিত তারানাথের পুনর্জন্ম হিসেবে স্বীকৃতি দেন এবং তাকে সংস্কৃত নাম জ্ঞানবজ্র (সংস্কৃত: ज्ञानवज्र; মঙ্গোলিয়ান ভাষায়"Zanabazar") বলে অভিহিত করেন যার অর্থ "জ্ঞানের বজ্রপাত"। ১৬শ শতকের মঙ্গোলিয় সমাজে প্রভাব বিস্তারকারী শক্য বা লোহিত টুপী বৌদ্ধ ঐতিহ্যকে রূপান্তরিত ও সংশ্লেষণ করে মঙ্গোলদের মধ্যে তিব্বতীয় বৌদ্ধ ধর্মীয় গেলুগা ধারাকে প্রতিষ্ঠা করতে ৬০ বছরের অধিক সময় ধরে জানাবাজার কাজ করেছেন। খলকা মঙ্গোল নেতা এবং খাংজি সম্রাট এই উভয়ের সাথে তার ঘনিষ্ঠ সম্পর্ক ১৬৯১ সালে কুইং শাসন প্রতিষ্ঠায় সহায়তা করে।